Aguest qu’a ena superfícia dera civilizacion es lutes des corones, es neishements des princes, es maridatges des reis, es batalhes, es assemblades, es grani òmes publics, es revolucions ara lum deth dia, tot çò d’exterior; er aute istorian qu’a eth hons, eth pòble que trabalhe, que patís e que demore, era hemna oprimida, eth mainatge qu’agonize, es guèrres sordes d’òme a òme, es ferocitats escures, es copacaps, es alarmes simulades, es efèctes indirèctes e josterradi des leis, es evolucions secretes des amnes, es estrementides desparières dera multitud, es praubi que se morissen de hame, es que caminen camb es pès descauci, es deseretats, es orfanèls, es malerosi e es infames; totes aguestes larves que van vagant ena escurina.